# Arbiost

Arbiost (Arbéost en francés) qu'ei ua comuna gascona de Bigòrra, en Lavedan, situada dens eth departament deths Hauts Pirenèus e era region d'Occitània, ancianament de Mieidia-Pirenèus.

## Toponimia

Era prononciacion qu'ei [ar'bjus]. Eras fòrmas ancianas que son Arbéost, Arbeost, Arbeost Herrere, de 1726 a 1789, Arbeost, sus era mapa de Cassini, ara fin deth sègle XVIIIau, Arbéost-Herrère, en 1789, Arbeost, en 1790, Arbeust en 1790.
Rohlfs que dona explicacions diferentas dens los sons libes successius : 1) eth nom aquitan de persona Aherbelste, tirat d'un nom de divinitat; 2) eth nom galloroman de persona Arvenius dab eth sufixe aquitanic -ossum. Per Dauzat eth nom qu'ei escur; eth autor que cita era segonda explicacion de Rohlfs (Arvenius) e que gausa tanben ua rasic *arb- de sens escur, benlèu varianta deth prelatin alba-. Ernèst Negre (TGF 1213), citat per Miquèu Grosclaude, que torna préner era prumèra explicacion de Rohlfs (Aherbelste) e Robert Aymard, tanben citat per Grosclaude, que constata Arbiost qu'ei en continuïtat deth territòri de Biost (Bearn) e que supausa shens certitud un sens que seré « près de Biost », ipotèsi jutjada « gratuita » per Grosclaude, qui accèpta totun l'idèa d'un ligam enter eths dus noms. Grosclaude que hè quauquas comparasons (Arboish, Arbús e Arboet) e que's limita a conclure eth toponime qu'ei d'origina prelatina.
En acceptant era idèa d'Aymard e de Grosclaude, un compausat de Biost (meilèu ar + Biost que arb + Biost), ei pas estrictament necessari (mès que demòra probable, pr'aquò) que eth nom de Biost e era prumèra sillaba, de segur posteriora, e siin dens era medisha lenga. Que i a ua explicacion evidenta, qui supausa pr'aquò ua preséncia celtica en aquera vath pirenenca (mès era penetracion gallesa en Gasconha qu'ei segura), eth prefixe are-, present dens un gran nombre de toponimes, « davant, près de; ath èst de »; e justament Arbiost qu'ei ath èst de Biost$^,$. Aquera explica ei benlèu pas utilizabla peus tots eths noms qui començan per Arb- : Arboish, Arbús, Arboet e Arbís.

## Administracion

Lista deths cònsols successius :
| Periòde | Periòde | Identitat | Etiqueta | Qualitat |
| 2020 | 2026 | Cyrille Fraize | | |
| 2014 | 2020 | André Mallecot | shens | retirat |
| julhet de 2009 | 2014 | Monique Mech | | |
| abriu de 2009 | 2009 | André Mallecot | | |
| març de 2008 | 2009 | Pierre Larribère | | |
| març de 2001 | 2008 | Annie Beuillé | | |
| | 2001 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 87, totala: 89 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 782 | 802 | 776 | 994 | 1 059 | 896 | 972 | 968 | 981 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 969 | 870 | 934 | 961 | 984 | 1 007 | 900 | 890 | 900 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 803 | 780 | 724 | 620 | 553 | 537 | 474 | 385 | 352 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 268 | 200 | 164 | 145 | 128 | 121 | 106 | 100 | 95 99 |
| 2009 | 2010 |
| 89 93 | 90 94 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 era populacion èra de 84 abitants e era densitat èra de 5,64 ab/km².

## Véder tanben

* Comunas deths Hauts Pirenèus

## Nòtas

* 1 2 3 Michel Grosclaude et Jean-François Le Nail, Dictionnaire toponymique des communes des Hautes-Pyrénées intégrant les travaux de Jacques Boisgontier, Conseil Général des Hautes-Pyrénées, 2000 http://www.archivesenligne65.fr/article.php?laref=874&titre=arbeost
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 23
* ↑ Xavier Delamarre, Dictionnaire de la Langue gauloise, ed. Errance, 2na edicion, 2008, p. 52
* ↑ Joan Pèir Sivadon, Lo cèlta dens l'Aquitània antica, País Gascons, n°305, genèr e heurèr de 2021, p. 22
* Portau de Gasconha